  Майя Бывальцева Глазкарысь В. Г. Короленко нимо педагогикая кун институт Россиысь дышетонъя но тодосъя министерстволэн коммерци луисьтэм огазеяськонъёслы субсидиос висъянъя конкурсаз вормиз но элькунысь утчаськись отрядъёслэсь «За МИРное небо» слётсэс ортчытон понна федерал коньдэтысь 210 сюрс 900 манет басьтоз. Ужрадэз дышетсконниын толсуре ортчыны чакламын, вераз ивортодэтъя «Удмуртия» агентстволы институтысь Визьноданъя но мерлыко ужъя управленилэн кивалтӥсез Елена Котова. Ми куриськон поисковой отрядъёслы юрттон ӧръя сётӥмы вал. Милям вузын сыӵе отрядмы вань, со «Новый феникс» нимаське. Вузамы элькунысь отрядъёсты ӧтьыса, милям утчаськись отрядъёслэсь элькун слётсэс ортчытэммы потэ, милям ужанрадлыкамы со ужрад толсур кутсконын Елена Котова, Глазкарысь пединститутысь Визьноданъя, но мерлыко ужъя управленилэн кивалтӥсезСолэн верамезъя, институтысь утчаськись отряд кызё аръёс талэсь азьвыл кылдытэмын ни. Туннэ отряд кызьлэсь трос егитъёсты огазея. Тросэз соос историяя но кылтодонъя факультетын дышетскисьёс, кудъёсыз историез дышето, археологиен, утчаськон ужен выро. Со сяна, экспедициос дыръя Глазкарысь техникумын дышетскисьёс бордазы итӥсько. Соослэн вань музей комнатазы. Отын соос дышетскисьёслы, асьме студентъёслы, карын улӥсьёслы, ветеранъёслы экскурсиос ортчытъяло. Со музей комнатаысь экспонатъёс 2000-тӥ аръёсы Карелиын экспедициос дыръя люкамын Елена Котова, Глазкарысь пединститутысь Визьноданъя, но мерлыко ужъя управленилэн кивалтӥсезГлазкарысь пединститутысь студентъёслэн отрядзы кема аръёс ӵоже Карелиын ож интыосын утчаськон ужъёс нуиз. Нош берло аръёсы Ленинград улосвылэ потало, шуиз Елена Котова. Берло экспедицизы туэ оштолэзе вал. Ватсалом, Россиысь дышетонъя, но тодосъя министерстволэн конкурсаз Удмуртиысь эшшо одӥг ӵектос вормиз. Сарапулысь туристъёслэн союззылэн спорт туризмъя федерацизы «Туризм Детям» проектсэ быдэстыны 880 сюрс 500 манет басьтоз. Тегъёс: Мерлык Дышетон студентъёс Удмуртия Глазкар ГГПИ  